Aalborg Stiftstidende, 1843-12-30
Lovudkastet om almindelig Værnepligt. (Sluttet.)§ 38. Enhver kan i Fredstid frigjøre sig for Tieneste ved den staaende Hær, ved til et eget Stillingsfond under Generalcommissariatscollegiet at indbetale en saadan Sum, at en anden dygtig Mand kan ved Hjælp af Samme blive antagen til Tjeneste, hvilken Sums Størrelse vil for hvert Aar ved Sessionsplacaterne forud blive bekjendtgjort. Til saaledes at antages til Krigstjeneste forAndre, blive fornemmelig Militaire, der have udtjent ved den staaende Hær, at vælge, men ogsaa de Værnepligtige, der have trukket Frilod, kunne hertil benyttes. Den, som allerede er indtraadt i Tjenesteen, kan ikke stille for sig uden en dertil meddeelt særdeles Tilladelse, der ikke bør gives, undtagen hvor det er oplyst, at hans Velfærd vilde lide betydeligt ved, at han forblev i Tjenesten. § 39. Der bliver aarlig at aflægge nøiagtigt Regnskab for alle de indkomne Stillingssummer og disses Anvendelse til at besætte de Pladse, som ved Stillingsummers Erlæggelse ere blevne ledige, hvilket Regnskab skal indeholde en navnlig Fortegnelse saavel over Alle, der have stillet, og de af dem erlagte Summer, som over de Stillede og de til disse betalte Summer. § 40. Af Stillingssummen bliver stedse at erlægge 10 Rbd. til Christians Pleiehuus. § 41. Dersom Nogen, inden han endnu efter Lodtrækning er udtagen til Krigstjeneste, ønsker at forlade Landet, skal han, naar ellers intet Særdeles derfor er til Hinder være berettiget dertil, naar han til Stillingsfonden indbetaler den sædvanlige Stillingssum, hvilken anvendes til at tilveiebringe en Anden i hans Sted, hvis Loddet falder paa ham, til at indtræde i den staaende Hær, hvorimod den i modsat Fald hjemfalder til bemeldte Fond. Dog kan han, hvis han inden han har opnaaet Udskrivningsalderen melder sig for at blive behandlet til Udskrivning, faae den indbetalte Sum tilbage, ligesom den og udbetales til hans Bo eller Arvinger, saafremt disse, inden der saaledes trækkes, oplyse, at han er død. Kommer han tilbage til sit Fædreland, efter at der, som meldt, er trukket for ham, gaaer han over til Forstærkningen, hvis han dertil findes dygtig og er under 38 Aar. § 42. Da det kun er med Hensyn til Tjenesten ved den staaende Hær, at Stilling er tilladt, vil den, der har stillet for sig, gaae over til Forstærkningen, hvortil og den Stillede, efter at have tilendebragt den Tjeneste, han har paataget sig, gaaer over, hvis han ikke inden den Tid har opnaaet 38 Aars Alderen. Jmidlertid skal det være de Personer, der i Medhold af 9 13 blot staae i Rullen for ved forefaldende Leilighed at anvendes til Trainkudske eller anden militair Tjeneste, hvortil den egentlige Krigerdygtighed ei behøves, tilladt at formaae en Anden i lignende Stilling til at træde i hans Sted, naar han kaldes til slig Tjeneste, forudsat at Sessionen finder den Stillede skikket til saadan Tjeneste, og denne ikke selv dertil er beordret. § 43. Alle de til Forstærkningen hørende Mandskaber, der ikke først have tjent i Linien, ere i Fredstider forpligtede til paa befaling at indfinde sig i de for dem anviste Exerceerskoler, for at øves i Vaaben. J Krigstider ere de forpligtede, til at gjøre samme Tjeneste, som de Regimenter eller Corps af Linietropperne, som ere dem anviste. Jovrigt forbeholdes at gives de nærmere og yderligere Bestemmelser angaaende bemeldte Mandskabers Jndkaldelse, som med særdeles Hensyn til den Udvidelse, Værnepligten har faaet ved denne Forordning, maatte findes fornødne. § 44. Med Hensyn til Borgervæbningerne skal det indtil videre have sit Forblivende ved de gjældende Anordninger; men det vil blive taget under nærmere Overveielse, i hvilke større Kjøbstæder Oprettelsen af active Borgermilitser, der ligesom andre Linietropper skulle staae under den i Provindsen commanderende Generals Betaling, og til hvilke Byens 22 Aars Værnepligtige, naar de anmelde det for den aarlige Session, af denne kunne udskrives, maatte kunne tilstedes. § 45. Ligesom Ansættelse i Krigsreserven eller ved Forstærkningen ikke skal være Nogen til Hinder i at erhverve Borgerskab i Kjøbstæderne, saaledes kan heller Jngen, paa Grund af Tjeneste ved et borgerligt Corps, gaae ud af Reierven eller Forstærkningen, undtagen forsaavidt han bliver ansat som Officeer ved et Corps, hvis Officerer, udnævnes af Kongen Selv. Hvilken Jndflydelse derimod Borgerskabet skal have paa Forstærkningsmandskabets Jndkaldelse til virkelig Tjeneste, vil blive bestemt i den i § 43 nævnte Anordning. § 46. Jhvorvel Forpligtelsen til at tjene i Armeen i Regelen ophøre med 38 Aars Alderen, vil dog enhver Undersaat være pligtig til, naar Fædrelandet udsættes for fjendtligt Overfald, da paa Opfordring af Kongen, eller at dem, som dertil ere bemyndigede, at gribe til Vaaben, forsaavidt han formaaer, at medvirke til at afværge et saadant Overfald, i hvilken Henseende, det vil have sit Forblivende ved Forordningen af 3die Juni 1801.